stanford-oval/wikipedia huggingface dataset:
พรหมพิริยะ ทองพุทธรักษ์
ประวัติ

เขาเริ่มเข้าสู่วงการบันเทิงไทยเริ่มเข้าเวทีจากการประกวดดัชชี่บอยแอนด์เกิร์ลเมื่อในปี 2556 เขาได้ร่วมถ่ายแบบและโฆษณาต่าง
ๆ  ภายหลังเมื่อในปี 2557 เขาได้ลงนามสัญญาเป็นนักแสดงในสังกัดสถานีช่อง 7 เอชดีและในเมื่อในปี 2558 เขามีผลงานละครเรื่อง ครอบครัวตึ๋งหนืดตืดขั้นเทพ, พญาโศก, ทอง 10, หักลิ้นช้าง และ เกิดเป็นกา เป็นต้น ปัจจุบันเขารับงานละครเรื่อยมาและเป็นที่รู้จักในฐานะนักแสดงชาวไทย
เมื่อในปี 2560 เขามีผลงานละครเรื่อง สารวัตรแม่ลูกอ่อน เป็นที่รู้จักกันในบทบาท ร.ต.อ.ก่อเกียรติ หรือ ผู้กองก่อเกียรติ โดยมีผู้ติดตามให้การตอบรับเป็นอย่างอีกคั่งทำให้ละครเรื่องนี้ประสบความสำเร็จไปอย่างราบรื่นด้วย
เมื่อในปี 2562 เขามีผลงานละครเรื่อง สวยซ่อนคม เป็นที่รู้จักกันในบทบาท ประพนธ์ โดยมีผู้ติดตามให้การตอบรับเป็นอย่างดี ขณะที่ละครเรื่องนี้กำลังออกอากาศ
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2558 | ครอบครัวตึ๋งหนืดตืดขั้นเทพ | มดแดง | ช่อง 7 |
| 2558 | หวานใจนายจิตระเบิด | โจอี้ | ช่อง 7 |
| 2558 | พญาโศก | จักริน | ช่อง 7 |
| 2559 | ทอง 10 | กะยอ | ช่อง 7 |
| 2560 | หักลิ้นช้าง | นำพล | ช่อง 7 |
| 2560 | เกิดเป็นกา | ทม | ช่อง 7 |
| 2560 | เหนี่ยวหัวใจสุดไกปืน | เตโช | ช่อง 7 |
| 2560 | สารวัตรแม่ลูกอ่อน | ก่อเกียรติ | ช่อง 7 |
| 2561 | คุณหนูเรือนเล็ก | ทนายเหิม | ช่อง 7 |
| 2561 | พ่อตาปืนโต ตอน หลานข้าใครอย่าแตะ | ปลัดเรืองฤทธิ์ | ช่อง 7 |
| 2562 | สวยซ่อนคม | ประพนธ์ | ช่อง 7 |
| 2562 | สุภาพบุรุษจอมโจร   มธุรสโลกันตร์ | ก้อง | ช่อง 7 |
| 2563 | พ่อหม้ายเลขท้ายสองตัว | ตระการ | ช่อง 7 |
| 2565 | พิษรักรอยอดีต | ร้อยตำรวจเอก อินทุพันธุ์ อาสุรนัย (ผู้กองอิน) | ช่องวัน 31 |
| 2566 | พนมนาคา | ฌอห์น | ช่องวัน 31 |
ผลงาน > ซีรีส์

| พ> ศ. | เรื่อง | บทบาท |
| --- | --- | --- |
| 2563 | Wake Up ชะนี Very Complicated | ชิน |
| 2564 | นาบี ฉันจะไม่รักเธอ Nabi,My Stepdarling | พระพาย |
| 2564 | ปลาบนฟ้า Fish Upon the Sky | วัน |
| 2564 | Baker Boys รักของผม ขนมของคุณ | ตูมตาม |
| 2564 | Not Me เขา…ไม่ใช่ผม | กุมภา |
| 2565 | คืนนับดาว Astrophile | สายหมอก |
| 2565 | ด้วยรักและหักหลัง P.S.I Hate You | ภูรีนัท เวชาพงษ์ (ภู) |
| 2566 | Moonlight Chicken พระจันทร์มันไก่ | บีม |
| 2566 | Home School นักเรียนต้องขัง | มาสเตอร์เเชมป์ |
| 2566 | the jungle เกมรัก นักล่า บาร์ลับ | ที |
| 2566 | Only Friends เพื่อนต้องห้าม | แดน |
| 2566 | Dangerous Romance หัวใจในสายลม | สายฟ้า |
| 2566 | Wednesday Club คนกลางแล้วไง | กานต์ |
| 2566 | Cherry Magic 30 ยังซิง | แฟนเก่าของปาย |
| 2567 | หนังสือรุ่นพลอย Ploy's Yearbook | แสนดี |
| 2567 | My Love Mix Up เขียนรักด้วยยางลบ | ครูอรรณพ |
| 2567 | Kidnap ลับ-จ้าง-ลัก | เสือ |
แหล่งข้อมูลอื่น

พรหมพิริยะ ทองพุทธรักษ์ ที่อินสตาแกรม
วรรณษา ทองวิเศษ

| วรรณษา ทองวิเศษ |
| --- | --- |
เกิด: 16 พฤศจิกายน พ.ศ. 2522 (45 ปี) สาธิตา วงษ์ทอง
คู่สมรส: สุรัช ทับวัง (พ.ศ. 2548 - 2549) (เลิกรา)
อาชีพ: นักแสดง
ผลงานเด่น: พระอัครชายา - สุริโยไท   ตะเภาทอง - ไกรทอง   สีวิกา - ลูกหลง   เฉิดฉาย - หงส์ฟ้ากับสมหวัง   มาลินี - กงจักรลายดอกบัว   วิยะดา - ทางหลวงทางรัก   คำฟอง - ผู้หญิงคนนั้นชื่อบุญรอด   วรรณพร - ดอกหญ้าในพายุ
ฐานข้อมูล
IMDb
ThaiFilmDb
วรรณษา ทองวิเศษ (ชื่อเล่น: ษา) นักแสดงสาวชาวไทย เกิดเมื่อวันที่ 16 พฤศจิกายน พ.ศ. 2522 มีชื่อเดิมว่า "สาธิตา วงษ์ทอง" มีชื่อเล่นแต่เกิดว่า "ผึ้ง" เป็นลูกคนเดียวของพ่อแม่ สถานภาพของครอบครัวจัดอยู่ในฐานะปานกลาง โดยที่พ่อแม่ได้แยกทางกันตั้งแต่ยังไม่เกิด
จบการศึกษาจากระดับประกาศนียบัตรวิชาชีพ (ปวช.) จากสถาบันเทคโนโลยีราชมงคล วิทยาเขตจักรพงษภูวนารถ และ คณะบริหารธุรกิจ (เอกการตลาด) มหาวิทยาลัยรัตนบัณฑิต
เข้าร่วมประกวดมิสไทยแลนด์เวิลด์ ปี 1997 ได้รองอันดับ 2 ซึ่งปีนั้นมิสไทยแลนด์เวิลด์ปีนั้นคือ ธัญญา สื่อสันติสุข หลังจากนั้นช่อง 3ได้ส่งเธอเป็นตัวแทนสาวไทยเชื่อสายจีน ไปประกวด มิสไชนิสอินเตอร์เนชั่นแนล ปี 1998 ที่เกาลูน ฮ่องกง แทนรองอันดับ 1 คือ อัจฉริยา บัวสุวรรณ ซึ่งติดสอบที่ มหาวิทยาลัยรังสิต ไม่สามารถเดินทางไปประกวดได้โดยเธอได้รองอันดับ 1 หลังจากนั้นเข้าสู่วงการบันเทิงด้วยการเป็นตัวประกอบจากละครโทรทัศน์และภาพยนตร์เรื่องต่าง ๆ จนกระทั่งมีชื่อเสียงขึ้นมา ด้วยภาพลักษณ์เซ็กซี่ และเป็นที่รู้จักกันอย่างกว้างขวางในปี พ.ศ. 2544 จากภาพยนตร์เรื่อง สุริโยไท ด้วยการรับบท พระอัครชายา ซึ่งเป็นชายาในสมเด็จพระบรมราชาธิราชที่ 4 (หน่อพุทธางกูร) และเป็นพระมารดาในพระรัษฎาธิราช ซึ่งเป็นตัวละครที่ถูกสมมติขึ้น ไม่มีจริงในประวัติศาสตร์ และต้องมีฉากเปลือยอกในตอนถวายตัวด้วย
ในปี พ.ศ. 2548 ได้ประกาศสมรสกับ สุรัช ทับวัง หรือ เป้-ไฮร็อก อดีตนักร้องนำวงไฮ-ร็อก โดยต้องเปลี่ยนมานับถือศาสนาอิสลามตาม แต่ใช้ชีวิตคู่กันได้ไม่นานแม้จะมีบุตรชายด้วยกันหนึ่งคน ชื่อวาคิม วงษ์ทอง ชื่อเล่นว่า เซย์เดย์ (ต่อมาเปลี่ยนชื่อจริงเป็น ชวาลภพ) ซึ่งเป็นออทิสติก แต่ก็ได้เลิกรากันในที่สุด และมีเรื่องฟ้องร้องต่อกันด้วย
ปี พ.ศ. 2557 วรรณษาเปิดตัวว่าคบหากับไตรรงค์ ชัยนรานนท์ ซึ่งเป็นนักแสดงเช่นกัน และทั้งสองได้เลิกกันช่วงปลายปี พ.ศ. 2559
ผลงาน > ภาพยนตร์

| ภาพยนตร์ |
| --- | --- | --- | --- | --- |
| ปี พ.ศ. | เรื่อง |  รับบทเป็น |  |  |
| พ.ศ. 2542 | สวัสดีบ้านนอก |  |  |  |
| พ.ศ. 2544 | ข้างหลังภาพ | ม.ร.ว. สุธาร |  |  |
| พ.ศ. 2544 | สุริโยไท | พระอัครชายา |  |  |
| พ.ศ. 2544 | ไกรทอง | ตะเภาทอง |  |  |
| พ.ศ. 2546 | หลอน | มะนาว/สาวใช้ |  |  |
ผลงาน > หนังวีซีดี

โมรา บริสุทธิ์
ชายา
ผลงาน > ภาพยนตร์โฆษณา

หมู่บ้านเสนานิเวศน์ พ.ศ. 2525
ผลงาน > ละครโทรทัศน์

| ละครโทรทัศน์ |
| --- | --- | --- | --- |
| ปี | เรื่อง |  รับบทเป็น | ออกอากาศ |
| พ.ศ. 2542 | น้ำตาลใกล้มด | รุจิเรศ | ช่อง 7 |
| พ.ศ. 2543 | ผู้ชายก็ท้องได้ |  | ช่อง 7 |
| พ.ศ. 2544 | ฉันชื่อไศลา | นิ่มนวล | ช่อง 7 |
| พ.ศ. 2544 | หงส์ฟ้ากับสมหวัง | เฉิดฉาย | ช่อง 7 |
| พ.ศ. 2544 | ลูกหลง | สีวิกา | ช่อง 7 |
| พ.ศ. 2544 | เจ้าแม่จำเป็น | มิ้ว | ช่อง 5 |
| พ.ศ. 2545 | ต้นรักดอกงิ้ว | เอมสาย | ช่อง 5 |
| พ.ศ. 2545 | จอมคนปล้นผ่าโลก | อินทิรา | ช่อง 7 |
| พ.ศ. 2545 | สายใจ | สุขุมาลย์ | ช่อง 3 |
| พ.ศ. 2545 | มาดามยี่หุบ | กุลธินี | ช่อง 3 |
| พ.ศ. 2547 | เสน่ห์จันทร์ | อลิสา นฤบดินทร์ | ช่อง 5 |
| พ.ศ. 2547 | เพื่อน |  | ช่อง 5 |
| พ.ศ. 2547 | พ่อ..ตัวจริงของแท้ | จิตรา | ช่อง 3 |
| พ.ศ. 2548 | ทางหลวงทางรัก | วิยะดา | ช่อง 3 |
| พ.ศ. 2548 | เทพธิดาโรงงาน | หนูแข ไฉไล | ช่อง 9 |
| พ.ศ. 2548 | โสดสโมสร ตอน เรื่องของคนรักช้าง |  | ช่อง 3 |
| พ.ศ. 2548 | เล่ห์ภุมเรศ | เฮเลน หว่อง (รับเชิญ) | ช่อง 5 |
|  พ.ศ. 2549  | วายร้ายยอดรัก | ปรียาพร | ช่อง 3 |
|  พ.ศ. 2549  | นรสิงห์ | นาฏา (รับเชิญ) | ช่องไอทีวี |
|  พ.ศ. 2550 | กงจักรลายดอกบัว | มาลินี | ช่อง 3 |
|  พ.ศ. 2550 | โคกคูนตระกูลไข่ | (รับเชิญ) | ช่อง 5 |
|  พ.ศ. 2551 | เสี่ยงลวงเสี่ยงรัก | บอน | ช่อง 7 |
|  พ.ศ. 2551 | บางรักซอย 9 | ปุ้ม (รับเชิญ) | ช่อง 9 |
| พ.ศ. 2552 | คุณแม่จำแลง | ศศิวิภา | ช่อง 3 |
| พ.ศ. 2552 | ดอกบัวขาว | สุชาดา เทพทัต | ช่อง 7 |
| พ.ศ. 2552 | วังน้ำค้าง | (รับเชิญ) | ช่อง 7 |
|  พ.ศ. 2555 | ลับ ลวง หลอน | ริสา / ผีพรายน้ำ (รับเชิญ) | ช่อง 3 |
| พ.ศ. 2556 | กากับหงส์ | แพรวพราว | ช่อง 8 |
| พ.ศ. 2556 | คู่กิ๊กพริกกะเกลือ ตอน เด็กหญิงนิตยา | คุณแม่ของเด็กหญิงนิตยา | ช่อง 7 |
|  พ.ศ. 2557 | ฟ้ามีตา ตอน พูดดีเป็นศรีแก่ปาก พูดมากปากจะมีสี | ลำดวน | ช่อง 7 |
|  พ.ศ. 2557 | หลานสาวนิรนาม | กรองกาญจน์ | ช่อง 7 |
|  พ.ศ. 2557 | เลิฟซิคเดอะซีรีส์ รักวุ่น วัยรุ่นแสบ | แม่ของแตงโม | ช่อง 9 |
| พ.ศ. 2558 | ฟ้ามีตา ตอน เสียงที่หายไป | ดุษฎี | ช่อง 7 |
| พ.ศ. 2558 | เพลิงดาว | วรรณ (รับเชิญ) | ช่องพีพีทีวี |
| พ.ศ. 2558 | ชาติเจ้าพระยา ตอน สิงห์สี่แคว | อุบล (รับเชิญ) | ช่อง 3 |
| พ.ศ. 2558 | บัลลังก์เมฆ | นวรัตน์ (รับเชิญ) | ช่องวัน |
| พ.ศ. 2558 | ปาฏิหาริย์รักข้ามขอบฟ้า | ราตรี (รับเชิญ) | ช่อง 3 |
| พ.ศ. 2558 | เจ้าสาวเฉพาะกิจ | กองแก้ว | ช่อง 8 |
| พ.ศ. 2558 | ผู้หญิงคนนั้นชื่อบุญรอด | คำฟอง | ช่องวัน |
| พ.ศ. 2559 | ทายาทอสูร | วรรณา | ช่อง 3 |
| พ.ศ. 2559 | บุษบาหน้าตลาด | ละมุน งามวิไล | ช่อง 3 |
| พ.ศ. 2559 | ระบำไฟ | บุพชา | ช่อง 8 |
| พ.ศ. 2559 | ลิเกร้อยรัก | ฮันนี่ | (ช่องไอพีเอ็ม) |
| พ.ศ. 2560 | Guiding Light ก้าวตามรอยพ่อ ตอน ปาฏิหาริย์แห่งความดี | อุษา | ช่อง 9 |
| พ.ศ. 2561 | ดอกหญ้าในพายุ | วรรณพร | ช่อง 7 |
| พ.ศ. 2562 | เจ้าสาวแก้ขัด | บงกช | ช่อง 7 |
| พ.ศ. 2562 | เทพธิดาขนนก | แสงโสม (โสม) | ช่อง 8 |
| พ.ศ. 2564 | สูตรลับฉบับวังนาคี | พระนางวิจิตรานาคิณี | ช่อง 9 |
| พ.ศ. 2566 | สร้อยนาคี | มรกต (รับเชิญ) | ช่อง 7 |
| พ.ศ. 2566 | กรงดอกสร้อย | เจ้าจิราภรณ์ | ช่อง 3 |
| พ.ศ. 2567 | สองทระนง | พุดกรอง | ช่อง 7 |
| พ.ศ. 2568 | ฝันของฉันคือฝันดาบ | ศยามล | ไทยพีบีเอส |
| พ.ศ. 2568 | ผีเสื้อสลับลาย | นงราม | ช่อง 7 |
ผลงาน > มิวสิควีดีโอ

| มิวสิควีดีโอ |
| --- | --- | --- | --- | --- |
| เพลง | นักร้อง |  |  |  |
| ฉันเกลียดเธอ | โมทีฟ |  |  |  |
| ผู้หญิงมือสอง | ปาน ธนพร |  |  |  |
แหล่งข้อมูลอื่น

กระปุกดอตคอม - 3 แม่เลี้ยงเดี่ยว กับมรสุมชีวิตต่างรูปแบบ
อินสตาแกรมวรรณษา ทองวิเศษ
เฟซบุ๊คส่วนตัวของวรรณษา ทองวิเศษ
วิโรจน์ ตั้งวาณิชย์

| วิโรจน์ ตั้งวาณิชย์ |
| --- | --- |
ชื่อเกิด: วิโรจน์ ตั้งวาณิชย์
รู้จักในชื่อ: โรจน์
เกิด: 29 มกราคม พ.ศ. 2492 (76 ปี)
ที่เกิด: จังหวัดพระนคร ประเทศไทย
อาชีพ: อาจารย์
วิโรจน์ ตั้งวาณิชย์ เป็นอาจารย์ ดาราและอดีตนักกิจกรรมชาวไทย ในวัยหนุ่มเข้าร่วมกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา เป็นหนึ่งในผู้ร่วมแสดงละครล้อการเมืองที่ถูกกล่าวหาว่าหมิ่นพระบรมเดชานุภาพ เขาถูกจำคุกสองปีก่อนได้รับการปล่อยตัวในปี 2521 ต่อมาเป็นอาจารย์สอนเกี่ยวกับจีน ก่อนเป็นดาราและพิธีกรในเวลาต่อมา
ประวัติ

วิโรจน์ ตั้งวาณิชย์ เป็นคนไทยเชื้อสายจีนแซ่ตั้ง จบการมัธยมศึกษาจากโรงเรียนวัดราชาธิวาส จบการศึกษามหาวิทยาลัยจากคณะศิลปศาสตร์ มหาวิทยาลัยธรรมศาสตร์ (เอกประวัติศาสตร์) ระหว่างที่ศึกษาอยู่นั้นเคยเข้าร่วมการเคลื่อนไหวกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา โดยเฉพาะอย่างยิ่งในเหตุการณ์ 6 ตุลา เมื่อปี พ.ศ. 2519 วิโรจน์คือ 1 ใน 2 นักศึกษาที่แสดงละครล้อการเมืองที่ต่อมาถูกกล่าวหาว่าหมิ่นพระบรมเดชานุภาพ (อีก 1 คนนั้นคือ อภินันท์ บัวหภักดี) ซึ่งเป็นหนึ่งในสาเหตุที่ทำให้เกิดเหตุการณ์สังหารหมู่ต่อมา
หลังจากเหตุการณ์นี้ได้ถูกจองจำในเรือนจำถึง 2 ปี จนกระทั่งในปี พ.ศ. 2521 จึงได้รับพระราชทานอภัยโทษออกมาสู่อิสรภาพ จากนั้นจึงเดินทางไปภาคใต้ หาเลี้ยงชีพด้วยการร้องเพลงในสถานบันเทิงต่าง ๆ ก่อนที่ในปี พ.ศ. 2526 จะเดินทางไปศึกษาต่อในระดับปริญญาโทด้านภาษาจีน ที่มหาวิทยาลัยปักกิ่ง กรุงปักกิ่ง ประเทศจีน โดยใช้เวลาศึกษาอยู่นาน 5 ปี
หลังจากนั้นแล้ว ได้เป็นวิทยากรและอาจารย์พิเศษบรรยายเกี่ยวกับเรื่องราวในแง่มุมต่าง ๆ เกี่ยวกับจีนหรือภูมิปัญญาจีนตามสถานศึกษาต่าง ๆ จนมาถึงปัจจุบัน
วิโรจน์ เป็นที่รู้จักอย่างกว้างขวางครั้งแรกจากการเป็นพิธีกรภาคสนามจากรายการ ตามไปดู ทางช่อง 9[ต้องการอ้างอิง]
นอกจากนี้แล้ว ยังเป็นนักแสดงในบทประกอบจากภาพยนตร์และละครเรื่องต่าง ๆ  อาทิ หงส์เหนือมังกร พ.ศ. 2543, สุริโยไท พ.ศ. 2544, มังกรเดียวดาย (ภาคต่อหงส์เหนือมังกร) พ.ศ. 2547, หมวยอินเตอร์ พ.ศ. 2551,  มงกุฎดอกส้ม พ.ศ. 2554, หงส์เหนือมังกร พ.ศ. 2560 และในการถ่ายทอดพิธีเปิดและพิธีปิดโอลิมปิกฤดูร้อน 2008 ที่ทางโทรทัศน์รวมการเฉพาะกิจแห่งประเทศไทย (ทีวีพูล) เป็นผู้ถ่ายทอดสัญญาณในประเทศไทย ก็รับหน้าที่ผู้บรรยายร่วมด้วย
งานการเมือง

ในเหตุการณ์วิกฤตการณ์การเมืองในประเทศไทย พ.ศ. 2548-พ.ศ. 2551 ในการชุมนุมของพันธมิตรประชาชนเพื่อประชาธิปไตย ในปี พ.ศ. 2549 และ พ.ศ. 2551 เป็นผู้กำกับการแสดง "งิ้วธรรมศาสตร์" ที่เป็นการแสดงงิ้วล้อการเมืองระหว่างการชุมนุม ซึ่งเป็นที่ฮือฮาและกล่าวขานถึงอีกด้วย
เคยเป็นผู้สมัครรับเลือกตั้งสมาชิกวุฒิสภา ในพื้นที่กรุงเทพมหานคร ในการเลือกตั้งเมื่อวันที่ 19 เมษายน พ.ศ. 2549 แต่ไม่ได้รับการเลือกตั้ง เพราะได้รับการเลือกมาป็นลำดับที่ 27 ได้คะแนน 11,438 คะแนน
ในการเลือกตั้ง พ.ศ. 2554 ได้ลงสมัคร ส.ส.ในระบบบัญชีรายชื่อสังกัดพรรคชาติไทยพัฒนา ลำดับที่ 9
เป็นผู้ร่วมก่อตั้งและเป็นนายกสมาคมฟ้าสีรุ้งแห่งประเทศไทย ซึ่งเป็นองค์กรที่จดทะเบียนถูกต้องตามกฎหมายไทยแห่งแรกที่ทำงานเรื่องความหลากหลายทางเพศ
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2540 | ชมรมขนหัวลุก FRIDAY ตอน พิธีกรรมล้างป่าช้า | ช่อง 5 |  |  |
| 2542 | เสน่ห์นางงิ้ว | ช่อง 3 | ซินแส |  |
| 2542 | สามี | ช่อง 3 |  |  |
| 2543 | หงส์เหนือมังกร | ช่อง 5 | หลงไป่หมิง |  |
| 2546 | เล่ห์ลับสลับร่าง | ช่อง 3 | หมอดูอมเพชร | รับเชิญ |
| 2547 | มังกรเดียวดาย | ช่อง 5 | หลงไป่หมิง |  |
| 2551 | โบตั๋นกลีบสุดท้าย | ช่อง 3 | อาซุ่น |  |
| 2551 | หมวยอินเตอร์ | ช่อง 7 |  |  |
| 2553 | มงกุฎดอกส้ม | ช่อง 3 | อาจิว |  |
| 2554 | ดอกส้มสีทอง | ช่อง 3 | อาจิว |  |
| 2555 | กี่เพ้า | ช่อง 3 | อาจารย์ทำพิธีหมิงซุน |  |
| 2556 | สามี | ช่อง 3 | กู๋พงษ์ | รับเชิญ |
| 2557 | ชิงรักหักสวาท | ช่อง 8 | ซินแสเทียน |  |
| 2560 | หงส์เหนือมังกร | ช่อง 7 | เจ็กตง | รับเชิญ |
| 2563 | My Husband in Law   อกเกือบหักแอบรักคุณสามี | ช่อง 3 | ซินแส | รับเชิญ |
| 2564 | คู่แค้นแสนรัก | ช่อง 7 | ซินแส | รับเชิญ |
| 2565 | พิษรักรอยอดีต (REVENGE) | ช่องวัน 31 | หมอเหลียง | รับเชิญ |
ผลงาน > ภาพยนตร์

สุริโยไท (2544)
ทั่วป๋า เจี๋ยเฝิน

ทั่วป๋า เจี๋ยเฝิน (จีน: 拓跋詰汾; พินอิน: Tuòbá Jiéfén) หรือ กิดฮุน เป็นบรรพบรุษรุ่นที่ 14 ของราชวงศ์เว่ย์เหนือของจีน ทั่วป๋า เจี๋ยเฝินเป็นประมุขของเผ่าสั่วโถว (索頭) ในกลุ่มชาติพันธุ์เซียนเปย์ เป็นบุตรชายของทั่วป๋า หลิน (拓跋鄰) อาจปกครองในช่วงราวปี ค.ศ. 190-195 เมื่อทั่วป๋า กุย (จักรพรรดิเต้าอู่) ก่อตั้งราชวงศ์เว่ย์เหนือ ทั่วป๋า เจี๋ยเฝินได้รับสมัญญานามว่า จักรพรรดิเชิ่งอู่ (聖武皇帝 เชิ่งอู่-หฺวางตี้)
จินเจษฎ์ วรรธนะสิน

| จินเจษฎ์ วรรธนะสิน |
| --- | --- |
จินเจษฎ์ วรรธนะสิน
สารนิเทศภูมิหลัง
ชื่อเกิด: จินเจษฎ์ วรรธนะสิน
เกิด: 28 มิถุนายน พ.ศ. 2544 (23 ปี) กรุงเทพมหานคร ประเทศไทย
ส่วนสูง: 173 เซนติเมตร
บิดา: เจตริน วรรธนะสิน
มารดา: เก็จมณี พิชัยรณรงค์สงคราม
อาชีพ: นักร้อง
ปีที่แสดง: พ.ศ. 2559 - ปัจจุบัน​
สังกัด: jaymidi (2560 - ปัจจุบัน)
จินเจษฎ์ วรรธนะสิน ชื่อเล่น เจ้านาย นักร้องชายสัญชาติไทย เป็นที่รู้จักในวงกว้างจากผลงานเพลง คนละชั้น โดยปัจจุบันเจ้านายเป็นศิลปินของค่าย Jaymidi ซึ่งเป็นค่ายเพลงที่เจตริน วรรธนะสิน ตั้งขึ้น
ประวัติ

จินเจษฎ์ วรรธนะสิน หรือ เจ้านาย เป็นบุตรชายคนโตของเจตริน วรรธนะสิน และเก็จมณี พิชัยรณรงค์สงคราม อดีตภรรยา โดยมีน้องชายร่วมบิดามารดา 2 คนได้แก่ จักรภัทร วรรธนะสิน ชื่อเล่น เจ้าขุน และ จักร วรรธนะสิน ชื่อเล่น เจ้าสมุทร ตามลำดับ มีพี่สาวต่างมารดาอีก 1 คน ได้แก่ จิดาริน ณ ลำเลียง ชื่อเล่น เจด้า โดยที่เจ้านายนั้นนับถือศาสนาคริสต์นิกายโปรเตสแตนต์ และในปี 2018 เจ้านายได้ทำการรับศีลล้างบาป เปลี่ยนมานับถือศาสนาคริสต์ นิกาย โรมันคาทอลิก  จบการศึกษาระดับประถมศึกษาที่ Ascot International School  จบการศึกษาในระดับมัธยมปลายที่ Millfield School เมือง Somerset ประเทศอังกฤษ และได้เข้าเรียนในระดับมหาวิทยาลัยที่ British & Irish Modern Music Institute (BIMM)ที่กรุงลอนดอน สหราชอาณาจักร
ผลงาน > ผลงานเพลง

| ซิงเกิล> ปี | ซิงเกิล> เพลง | ซิงเกิล> วันที่ออก | ซิงเกิล> หมายเหตุ |
| --- | --- | --- | --- |
| 2560 | คนละชั้น | 9 มิถุนายน พ.ศ. 2560 |  |
| 2561 | แอบบอกรัก | 18 พฤษภาคม พ.ศ. 2561 |  |
| 2562 | ดึกแล้วอย่าเพิ่งกลับ | 25 กรกฎาคม พ.ศ. 2562 |  |
| 2563 | เธอมีเขา | 8 พฤษภาคม พ.ศ. 2563 |  |
| 2563 | โกงรักไม่ได้ | 3 สิงหาคม พ.ศ. 2563 | เพลงประกอบละคร "ฉลาดเกมส์โกง" |
| 2564 | แปะหัวใจ | 14 กุมภาพันธ์ พ.ศ. 2564 | ft. Juné |
| 2565 | WINK | 7 กรกฎาคม พ.ศ. 2565 |  |
เพลงพิเศษ
| ปี | เพลง | วันที่ออก | หมายเหตุ |
| 2560 | คนละชั้น ชั้น ชั้น (Remix) | 24 พฤศจิกายน พ.ศ. 2560 |  |
| 2562 | คืนที่ดาวเต็มฟ้า (Reproduced) | 11 มกราคม พ.ศ. 2562 |  |
| 2562 | แอบบอกรัก (Remastered) | 17 พฤษภาคม พ.ศ. 2562 |  |
ผลงาน > ผลงานคอนเสิร์ต

| คอนเสิร์ตที่เป็นแขกรับเชิญ> ปี | คอนเสิร์ตที่เป็นแขกรับเชิญ> ชื่อคอนเสิร์ต | คอนเสิร์ตที่เป็นแขกรับเชิญ> วันที่แสดง | คอนเสิร์ตที่เป็นแขกรับเชิญ> ร่วมกับ | คอนเสิร์ตที่เป็นแขกรับเชิญ> จำนวน | คอนเสิร์ตที่เป็นแขกรับเชิญ> สถานที่จัดการแสดง | คอนเสิร์ตที่เป็นแขกรับเชิญ> หมายเหตุ |
| --- | --- | --- | --- | --- | --- | --- |
| 2555 | J20 Anniversary Concert | 20-22 กรกฎาคม พ.ศ. 2555 | เจ เจตริน | 4 รอบ | รอยัล พารากอน ฮอลล์ | เป็นแขกรับเชิญ |
| 2558 | 10 YEARS OF ATIME SHOWBIZ | 29-31 พฤษภาคม พ.ศ. 2558 | ศิลปินทั้งหมด เจ เจตริน,เจ้าขุน จักรภัทร คริสติน่า อากีล่าร์,มอส ปฏิภาณ, ทาทา ยัง,แอม เสาวลักษณ์, เจนนิเฟอร์ คิ้ม,บอย Peacemaker, ออฟ ปองศักดิ์,ป๊อป ปองกูล, ว่าน ธนกฤต | 3 รอบ | รอยัล พารากอน ฮอลล์ | เป็นแขกรับเชิญ |
| 2560 | J-DNA Concert | 15-16 กรกฎาคม พ.ศ. 2560 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
| 2560 | J-DNA Xtreme Concert | 16-17 ธันวาคม พ.ศ. 2560 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
| 2561 | King Power "The Infinity Concert" | 18 สิงหาคม พ.ศ. 2561 | ศิลปินทั้งหมด เจ เจตริน,บุรินทร์ บุญวิสุทธิ์, อะตอม ชนกันต์,ปาล์มมี่, ป๊อด ธนชัย,โจอี้ บอย, ไทรอัมพ์ส คิงดอม | 1 รอบ | อิมแพ็ค อารีน่า เมืองทองธานี | เป็นแขกรับเชิญ |
| 2562 | J-Adrenaline 360° Concert | 24-25 สิงหาคม พ.ศ. 2562 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
ผลงาน > ผลงานละครและซีรีส์

| ปี | เรื่อง | บทบาท | สถานีโทรทัศน์ | หมายเหตุ |
| --- | --- | --- | --- | --- |
| 2563 | ฉลาดเกมส์โกง เดอะซีรีส์ | ธนพนธ์ วิริยะกุล (แบงค์) | ช่องวัน 31 |  |
| 2566 | ดีลีต | โต้ง | เน็ตฟลิกซ์ |  |
รางวัลที่ได้รับ

| ปี | รางวัล | สาขา | ผล | ผลงาน |
| --- | --- | --- | --- | --- |
| 2561 | MThai Top Talk-About 2018 | รางวัล Top Talk-about Song | ชนะ | คนละชั้น |
| 2561 | รางวัลไนน์เอ็นเตอร์เทน อวอร์ดส์ ครั้งที่ 11 (2561) | รางวัลเพลงแห่งปี | ชนะ | คนละชั้น |
| 2562 | รางวัล kazz awards 2019 | รางวัล favourite single of 2019 (male) | เสนอชื่อเข้าชิง |  |
| 2565 | JOOX Thailand Music Awards 2022 | เพลงแห่งปี | เสนอชื่อเข้าชิง | แปะหัวใจ (14th Feb) (ร่วมกับ จูเน่) |
| 2565 | JOOX Thailand Music Awards 2022 | เพลงป๊อปแห่งปี | เสนอชื่อเข้าชิง | แปะหัวใจ (14th Feb) (ร่วมกับ จูเน่) |
| 2565 | JOOX Thailand Music Awards 2022 | Collaboration Song of the Year | เสนอชื่อเข้าชิง | แปะหัวใจ (14th Feb) (ร่วมกับ จูเน่) |
| 2565 | JOOX Thailand Music Awards 2022 | Top Social Thai Artist of the year | เสนอชื่อเข้าชิง |  |
แหล่งข้อมูลอื่น

จินเจษฎ์ วรรธนะสิน ที่ อินสตราแกรม
จินเจษฎ์ วรรธนะสิน ที่ ทวิตเตอร์
อชิระ เทริโอ

| อชิระ เทริโอ |
| --- | --- |
เกิด: 8 กุมภาพันธ์ พ.ศ. 2548 (20 ปี)
ส่วนสูง: 1.80 เมตร (5 ฟุต 11 นิ้ว)
บิดา: จิรศักดิ์ ปานพุ่ม
มารดา: นิโคล เทริโอ
อาชีพ: นักร้อง นักแสดง
ปีที่แสดง: 2555 - ปัจจุบัน
สังกัด: G'NEST ในเครือ จีเอ็มเอ็ม มิวสิค (2565 - ปัจจุบัน)
อชิระ เทริโอ (สกุลเดิม ปานพุ่ม; เกิด 8 กุมภาพันธ์ พ.ศ. 2548) เป็นนักแสดงและนักร้องชาวไทยเชื้อสายอเมริกัน-ฝรั่งเศส ปัจจุบันเป็นศิลปินในสังกัดจีเอ็มเอ็มแกรมมี่
ประวัติและการศึกษา

อชิระ เทริโอ เกิดเมื่อวันที่ 8 กุมภาพันธ์ พ.ศ. 2548 มีชื่อเล่นว่า "ทิกเกอร์" เป็นบุตรชายคนเดียวของจิรศักดิ์ ปานพุ่ม และนิโคล เทริโอ ซึ่งเป็นนักร้องทั้งคู่ อชิระสำเร็จการศึกษาที่โรงเรียนนานาชาติเซนต์แอนดรูว์ส เอกมัย ณ ที่นั่นเขาร่วมแสดงละครเวทีให้กับทางโรงเรียน ซึ่งดัดแปลงจากภาพยนตร์ฮอลลีวูดเรื่อง Grease รับบทเป็น แดนนี่ ปัจจุบันอชิระกำลังศึกษาอยู่ที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล
เข้าสู่วงการ

อชิระเข้าสู่วงการจากการรับบท ตะวัน ในละครเรื่องชิงนาง (2555) ทางช่อง 7 จากนั้นจึงได้เป็นนักแสดงรับเชิญในซีรีส์ ศีล 5 คนกล้าท้าอธรรม ตอนเบเกอรี่ปีศาจ ทางช่อง 5 เมื่อปี พ.ศ. 2557 ในปีเดียวกัน อชิระยังได้มีโอกาสแสดงละครเรื่อง กุหลาบร้ายของนายตะวัน ทางช่อง 7 โดยรับบท อาทิตย์ ก่อนจะหายจากวงการเพื่อไปทุ่มเวลาให้กับการเรียน กระทั่งปี พ.ศ. 2563 อชิระจึงได้ตัดสินใจเซ็นสัญญาเป็นศิลปินฝึกหัดของจีเอ็มเอ็ม แกรมมี่ ในปี พ.ศ. 2565 อชิระมีผลงานทั้งภาพยนตร์และละครพร้อมกันถึง 2 เรื่องคือภาพยนตร์เรื่องใจฟู..สตอรี่ ของค่ายไทเมเจอร์ ในบท เต๋อ จากตอนคนข้างบ้าน และละครเรื่องสายรุ้ง ทางช่องวัน 31 โดยรับบท พงศธร หรือ ภาคย์ วัยเด็ก นับเป็นการรับบทพระเอกเต็มตัวครั้งแรกของอชิระ
ในเดือนกุมภาพันธ์ปี พ.ศ. 2566 อชิระได้ปล่อยเพลงเปิดตัวในฐานะศิลปินเดี่ยวภายใต้สังกัด G'NEST ในเครือ GMM Grammy กับเพลง R U OK? ซึ่งได้รับผลตอบรับเป็นอย่างดี
ผลงาน > เพลง > อัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| CRUSH |  วางจำหน่าย: 23 พฤษภาคม 2567  ค่าย: G'NEST, GMM Grammy  รูปแบบ: CD, Digital Download & Streaming |  R U OK?  ผิดหน้าที่ (Responsibility) (feat. Aheye of 4EVE)  Shooting Star  Stand By  ทำไมเป็นคนแบบนี้ (ซนซน 40 ปี GMM GRAMMY)  TUR (Poetry in Summary - กวีโดยสรุป by HYE)  อยากชวนเธอมาสนิท (PASSERBY) |
ผลงาน > เพลง > ซิงเกิล

R U OK? (2566)
ผิดหน้าที่ (Responsibility) (feat. Aheye of 4EVE) (2566)
นางฟ้า (feat. Kamin Kingsak) (2566)
Shooting Star (2566)
Stand By (2567)
อยากชวนเธอมาสนิท (PASSERBY) (2567)
ผลงาน > เพลง > เพลงอื่น ๆ

TUR (2566)
ทำไมเป็นคนแบบนี้ (ต้นฉบับ นิโคล เทริโอ) / โปรเจกต์ ซนซน 40 ปี GMM GRAMMY (2566)
ผลงาน > ภาพยนตร์

| ปี | เรื่อง | ค่าย | แสดงเป็น |
| --- | --- | --- | --- |
| 2565 | ใจฟู..สตอรี่ ตอน คนข้างบ้าน | ไทเมเจอร์ | เต๋อ |
ผลงาน > ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2555 | ชิงนาง | ช่อง 7 | ตะวัน |
| 2557 | กุหลาบร้ายของนายตะวัน | ช่อง 7 | อาทิตย์ |
| 2565 | สายรุ้ง | ช่องวัน 31 | พงศธร (ภาคย์) (วัยเด็ก) |
ผลงาน > ละครซีรีส์

| ปี | เรื่อง | ช่อง | แสดงเป็น |
| --- | --- | --- | --- |
| 2557 | ศีล 5 คนกล้าท้าอธรรม ตอน เบเกอรี่ปีศาจ | ช่อง 5 |  |
แหล่งข้อมูลอื่น

อชิระ เทริโอ ที่อินสตาแกรม
ลิซ ทรัสส์
ชีวิตช่วงต้น

ลิซ ทรัสส์ หรือชื่อเต็มคือ แมรี เอลิซาเบธ ทรัสส์ เกิดเมื่อวันที่ 26 กรกฏาคม พ.ศ.2518 ที่เมืองออกซ์ฟอร์ด ประเทศอังกฤษ ครอบครัวของเขานั้นเป็นครอบครัวนักวิชาการที่พอมีฐานะ พ่อของเธอ จอห์น ทรัสส์ (John Truss) เป็นนักคณิตศาสตร์ที่ทำงานในมหาวิทยาลัยลีดส์ ส่วนแม่ พริซิลา ทรัสส์ (Priscilla Truss) เป็นอาจารย์สอนพยาบาล และเป็นสมาชิกในคณะกรรมการต่อต้านนิวเคลียร์ด้วย
ทรัสส์เข้าศึกษาต่อที่มหาวิทยาลัยออกซ์ฟอร์ด โดยเข้าศึกษาในแขนงของปรัชญาการเมืองและเศรษฐศาสตร์ โดยในระหว่างที่กำลังเรียนอยู่นั้นเธอก็ร่วมเคลื่อนไหวในเครือข่ายของพรรคเสรีประชาธิปไตย (สหราชอาณาจักร) โดยเคลื่อนไหวในแคมเปญทางการเมืองต่างๆ และเป็นนักเคลื่อนไหวคนสำคัญในมหาวิทยาลัย
หลังจบจากมหาวิทยาลัย ทรัสส์ได้เข้าทำงานในบริษัทเชลล์ และได้เลื่อนขั้นในเวลารวดเร็วจนเป็นหัวหน้าแผนกที่คุมด้านเศรษฐกิจของบริษัท แต่อย่างไรนั้นระหว่างที่เธองานในบริษัทเชลล์เธอก็ยังมีแพชชั่นในการทำการเมือง และได้มีการทำความรู้จักกับนักการเมืองบางส่วนอยู่ตลอด ซึ่งในช่วงปี 2541-2543 ด้วยการผลักดันจากเพื่อนของเธอที่เป็นสมาชิกสภาผู้แทนราษฎรพรรคคอนเซอร์เวทีฟที่มีชื่อว่า แจ็คกี้ โดว์ลี่ ไพรซ์ (Jackie Doyle-Price) ทำให้ทรัสส์ได้เข้ามามีที่นั่งในสมาคมคอนเซอร์เวทีฟในเขตเลวี่แชม เดปฟอร์ด ซึ่งในช่วงเริ่มต้นการทำงานของการเมืองของเธอ ทรัสส์ได้แสดงตัวที่จะลงสนามการเมืองท้องถิ่นในการเป็นสมาชิกสภาเมืองลอนดอนเขตกรีนิช แต่ในช่วงต้นเธอไม่ได้ประสบความสำเร็จในการเลือกตั้งในเขตนี้
ชีวิตการเมือง > เข้าสู่สภาครั้งแรก

ทรัสส์ได้รับการเลือกตั้งเป็น สส.ครั้งแรกหลังการเลือกตั้งในปี 2553 ซึ่งมีเดวิด แคเมอรอนเป็นนายกรัฐมนตรี สภาในสมัยนี้ถูกมองว่าเป็น “ยุคทอง” ของสมาชิกสภาหลายคน เพราะเป็นสภาที่แจ้งเกิดให้กับ สส. หน้าใหม่หลายคน ซึ่งรวมถึงทรัสส์ด้วย
ในช่วงสมัยแรกของการทำงานทรัสส์ถูกมองว่าเป็นผู้ที่ทำงานอย่างหนัก ขยันลงพื้นที่ และประชาสัมพันธ์ ในขณะที่ในสภาก็พยายามขับเคลื่อนประเด็นทางด้านการศึกษา เช่น เธอพยายามนำเสนอว่าเด็กในอังกฤษในช่วงนั้นกำลังมีปัญหาทางการศึกษา เธออยากให้มีการเพิ่มการศึกษาในวิชาคณิตศาสตร์ให้มากขึ้น และหาแนวทางในการให้เด็กลดการใช้เครื่องคิดเลขหรืออุปกรณ์ทดแรงในการศึกษาคณิตศาสตร์ลงบ้าง  และแนะนำว่านักเรียนอังกฤษควรต้องสอบ GCSE สำหรับวิชาเฉพาะ 5 วิชา ด้วย
ชีวิตการเมือง > รัฐมนตรีช่วยว่าการกระทวงศึกษาธิการ (2555-2557)

ผลงานในสภาเรื่องประเด็นทางการศึกษา ทำให้เมื่อมีการปรับคณะรัฐมนตรี ทรัสส์จึงได้เข้าไปเป็นรัฐมนตรีช่วยว่าการกระทรวงศึกษาธิการในปี 2555 ภายใต้การบริหารของมิเชล โกฟ (Michael Gove) เจ้ากระทรวงในขณะนั้น โดยในฐานะรัฐมนตรีช่วยทรัสส์ได้เสนอทำโครงการในการแก้ระเบียบเพื่อทำให้การดูแลเด็กของพี่เลี้ยงเด็กจากที่กำหนดขั้นต่ำเอาไว้ไม่เกิน 3 คน เป็นไม่เกิน 4 คน ซึ่งทรัสส์มองว่าการแก้ระเบียบนี้จะสามารถลดค่าใช้จ่ายของการให้เงินพี่เลี้ยงดูแลเด็กของหน่วยงานรัฐบาล หรือตลอดจนลูกจ้างที่เป็นคนดูแลเด็กปกติได้ อย่างไรก็ตามแผนการนี้ของเธอโดนต้านจากสื่อสิ่งพิมพ์สายอนุรักษ์นิยมจำนวนมาก ตลอดจนแม้แต่แกนนำพรรคร่วมรัฐบาลเองอย่าง นิค เคริค (Nick Clegg) หัวหน้าพรรคเสรีประชาธิปไตย (สหราชอาณาจักร)  ที่ดำรงตำแหน่งรองนายกรัฐมนตรีในขณะนั้น เหตุการณ์นี้นำไปสู่รอยขัดแย้งของรัฐบาล รวมทั้งยังเป็นการทำให้ทรัสส์เริ่มถูกวิพากษ์วิจารณ์ในสื่อสิ่งพิมพ์ด้วย
ชีวิตการเมือง > รัฐมนตรีว่าการกระทรวงสิ่งแวดล้อม (2557-2559)

การปรับคณะรัฐมนตรีของคาแมลอน ในปี 2557 ทำให้ทรัสส์ได้ถูกแต่งตั้งให้เป็นรัฐมนตรีว่าการกระทรวงสิ่งแวดล้อมฯ (Secretary of State for Environment, Food and Rural Affairs) พร้อมกันนั้นก็เป็นอธิบดีกรมกิจการสิ่งแวดล้อม อาหาร และกิจการชนบท (Defra) โดยตำแหน่ง ซึ่งตอนที่เธอเข้ามาทำงานในกระทรวงแห่งนี้ กระทรวงแห่งนี้กำลังเจอกับมรสุมของเรื่องอื้อฉาวที่เกิดขึ้นมากมาย
ทรัสส์พยายามที่จะทำงานเพื่อปรับภาพลักษณ์ เธอพยายามรับประกันให้คนอังกฤษเชื้อมั่นในกิจการของรัฐบาลในประเด็นเรื่องของสิ่งแวดล้อมและอาหาร หลังจากความอื้อฉาวในการบริหารผิดพลาดครั้งก่อนๆ พร้อมกันนั้นก็พยายามทำโครงการใหม่ๆออกมา เช่น การวางแผนระยะยาวเพื่อรับมือการลดลงของประชากรผึ้ง การอนุมติการยกเลิกข้อห้ามการใช้สารกำจัดศัตรูพืชของสหภาพยุโรป อย่างไรก็ตามภายใต้การทำงานของเธอ เธเอถูกวิพากษ์วิจารณ์ว่าไม่ได้จริงจังกับการทำงานในกระทรวงนี้ และมองเพียงว่าเธอพยายามใช้องค์กรในกระทรวงนี้เป็นบันไดในการไต่เต้าไปยังตำแหน่งที่สูงกว่าในอนาคต สิ่งเหล่านี้ยังลากยาวไปจนถึงการถูกล้อเลียนและวิพากษ์วิจารณ์จากสาธารณชน เมื่อเธอพูดผ่านสื่อกลับไปกลับมา ไม่แน่นอนทางด้านนโยบายด้วย